**E L Ő T E R J E S Z T É S**

**Szombathely Megyei Jogú Város Közgyűlése Oktatási és Szociális Bizottsága**

**2018. december 4-i ülésére**

**Javaslat Szombathely Megyei Jogú Város Önkormányzata által fenntartott óvodák 2018. év téli szüneti nyitva tartásának rendjére**

A nemzeti köznevelésről szóló 2011. évi CXC. törvény 83. § (2) bekezdés b) pontja értelmében a fenntartó dönt az óvoda heti és éves nyitvatartási idejének meghatározásáról.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) Önkormányzati rendelete 52. § (2) bekezdés 17. pontjában az Oktatási és Szociális Bizottság hatáskörébe utalta az óvodák általánostól eltérő nyitva tartásáról szóló döntést.

A 2018/2019. évi tanév rendjéről szóló 13/2018. (VI.14.) EMMI rendelet alapján a téli szünet előtti utolsó tanítási nap 2018. december 21. (péntek), a szünet utáni első tanítási nap 2019. január 3. (csütörtök).

Szombathely Megyei Jogú Város fenntartásában működő óvodák felmérték és beküldték a Köznevelési, Sport és Ifjúsági Irodára a téli szünet idejére óvodai ellátást kérők létszámát. Az iroda a kapott adatokat összesítette, és az előző évek tapasztalatai, valamint az óvodavezetőkkel folytatott egyeztetést követően elkészítette a téli szünet idején zárva illetve nyitva tartó óvodák listáját, mely az előterjesztés mellékletét képezi. A téli szünet 3 napjára összesen 14 gyermeknek kértek ügyeletet a szülők, ezért elég egy óvoda nyitva tartása.

Javasolom a Tisztelt Bizottságnak, hogy a 2018/2019. nevelési év téli szünetének idejére az előterjesztés mellékletének megfelelően legyenek zárva, illetve nyitva az óvodák.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2018. november „ ”**

**/: Koczka Tibor :/**

**HATÁROZATI JAVASLAT**

**……./2018. (XII.4.) OSzB. számú határozat**

Az Oktatási és Szociális Bizottság Szombathely Megyei Jogú Város Önkormányzata Szervezeti és Működési Szabályzatáról szóló 34/2014.(XI.13.) Önkormányzati rendelete 52. § (2) bekezdés 17. pontjában kapott felhatalmazás alapján az önkormányzati óvodák 2018. évi téli szüneti nyitva tartásának rendjéről szóló előterjesztést megtárgyalta és a téli szünet 2018. december 27. – 2019. január 2. közötti időszakára vonatkozóan az óvodák nyitva tartási rendjét az előterjesztés melléklete szerinti tartalommal jóváhagyja.

**Felelős: Koczka Tibor alpolgármester,**

**Rettegi Attila, az Oktatási és Szociális Bizottság elnöke**

**(dr. Bencsics Enikő, az Egészségügyi és Közszolgálati Osztály vezetője,**

**Kovács Balázs, a Köznevelési, Sport és Ifjúsági Iroda vezetője)**

**Határidő:** azonnal